Az „Év Kukoricája” 2016

DKC4943

Egymás után másodszor nyeri az „Év Kukoricája” címet! A DKC4943 2014-ben még nem szerepelt a Termésversenyben. A Top20 fajtakísérletekben főként kiváló szemnedvesség leadásával hívta fel magára a figyelmet. Továbbra is nagy erényének mutatkozik a termésstabilitás. Ezt igazolták vissza a 2015. év szélsőséges nyarát követő betakarítási eredmények is, mind a Top20 kísérletekben, mind a Kukorica Termésversenyben. Ebben az évben a Top20 kísérletekben lassabban indult a kezdeti fejlődése a megszokottnál, ezért ott nem a rá jellemző teljesítményt mutatta. A VIII. Kukorica Termésversenyben ismét a két legjobb országos eredményt mondhatja magáénak. Sikeres volt a regionális versenyekben is, ahol három első, két második és egy harmadik helyezést ért el.

2016-ban 11 hibridet jelentettek be az „Év Kukoricája” címért folyó versenybe, s az összes jelölés a Monsanto Hungary Kft. -től érkezett. A kiírás szerint annak a hibridnek, amely az „Év Kukoricája” címért indul, szerepelnie kell mind a Top20 Fajtakísérleti és Fajtainformációs Rendszerben, mind a Kukorica Termésversenyben. Ennek a feltételnek csak 3 hibrid felelt meg.

 Az „Év Kukoricája 2016” jelöltjeit a Vándordíj kiírásának megfelelően értékeltük. Az értékelési szempontok szerint mind a Top20 kísérletekben, mind a Kukorica termésversenyben elért pontszámok szerint az első helyre került. (A számítási rendszer a helyezési értékek abszolút formáját veszi figyelembe, így végül a legkisebb érték jelenti a legjobb helyezést.)

Az „Év Kukoricája 2015” Vándordíj elnyeréséért versenyző hibridek és pontszámaik:

|  |  |  |
| --- | --- | --- |
| **Termésversenyben** | **Top20-ban** | **Összevont**  |
| **Hibrid** | **1\*** | **2** | **3** | **4** | **5** | **6** | **7** | **8\*\*** | **9** |
| DKC4943 | 14 | 1 | 1 | 1 | 1 | 2 | 1 | -13 | 1 |
| DKC5141 | 14 | 1 | 2 | 2 | 2 | 1 | 2 | 1,5 | 2 |
| DKC4541 | 1 | 3 | 3 | 3 | 3 | 3 | 3 | 6 | 3 |

* *\* A közönségszavazatot a parcellagyakoriság helyettesíti*
* *\*\*A „Az Év Kukoricája” szabályzat szerint korrigált értékek*

Jelmagyarázat (1-9):

1. Összes versenyparcella
2. Termésversenyben parcellaszám szerint
3. Regionális és országos helyezések szerint
4. Regionális díjak szerint
5. Országos díjak szerint
6. Top20 –ban elért termés szerint
7. Top20-ban mért szemnedvesség szerint
8. Összes pontszám
9. Helyezési sorrend

Kőszárhegy, 2016. december 1.

Versenybizottság